open-index/open-wikipedia-markdown huggingface dataset:
Husbukk

**Husbukk** er ei bille i trebukkfamilien. Arten finst over store delar av verda og er eit frykta skadedyr. Det er larvane som gjer skaden, då dei lever av daudt tre. Trugsmålet er verst mot hus bygd i furu og andre bartre.

## Utbreiing
Husbukken har eit enormt utbreiingsområde, noko som har med transport av tømmer å gjera. Arten sitt opphav er lenger sør i Europa, men i dag finn ein han òg i Nord-Amerika, Kina, Midtausten, Nord-Afrika og tilmed i Perth i Australia.

Ein reknar med at eksemplara i Noreg stammar frå importert trevirke. Ein kjenner arten i dag frå varme kyststrok frå Hvaler kommune til Trøndelag, samt i Sauherad kommune i Telemark. Det har òg førekome funn i Oslo-området, men her finst han ikkje i dag.

## Levesett

Husbukken sine larvar gneg på daudt og gamalt trevirke, særleg i hus. Arten sitt livsløp er godt studert her i landet, kor han berre er funnen i bygnadar. Som regel tek det tre til fem år før larvane forpuppar seg, men under særs dårlege tilhøve kan det gå så mykje som 18 år. Den viktigaste variabelen i Noreg er sommartemperatur.

Forpuppinga skjer om våren. Dei vaksne insekta klekkar frå juni og utover.

## Kjelder

* Norges Biller
**Denne artikkelen bygger på «[[:en:Husbukk|Husbukk]]» frå ,  den 1. mars 2008 tittel=Old-house borer.*  

## Bakgrunnsstoff
Abu Simbel

**Abu Simbel** er eit arkeologisk område sør i Egypt, på vestbreidda av Nilen. I Abu Simbel er det to klippetempel. Desse templa er ein del av dei nubiske monumenta som vart sette på verdsarvlista til UNESCO i 1979.

Tvillingtempla vart meisla ut frå bergveggen på 1200-talet fvt. av Ramses II, som ville skapa eit evigvarande byggverk til minne om han sjølv og dronning Nefertari i samband med Slaget ved Kadesh.

Fasaden på det store tempelet er dominert av fire 20 meter høge statuar. Det mindre tempelet har seks 10 meter høge statuar på fasaden.

Templa i Abu Simbel vart oppdaga att av Johann Ludwig Burckhardt og gravne ut or sanden av Giovanni Belzoni.

## Flytting
Mellom 1964 og 1968 vart heile tempelområdet demontert, ved at ein sagde dei ut or klippa og flytta dei 65 meter opp og 200 meter vekk frå elvebreidda for å verna templa mot vassmengda då elvebreidda steig etter bygginga av Assuandammen. Når tempelet vart bygd opp att tok ein omsyn til korleis templa tidlegare hadde stått i høve til kvarandre og til sola. Det store tempelet er bygd slik at sola to gonger i året lyser heilt inn i tempelet og lyser opp den bakre veggen i rommet, der det står statuar av fire gudar. Då templa var bygde opp att vart det bygd kunstig fjell rundt dei.

## Kjelder


* *Denne artikkelen bygger på «[[:sv:Abu Simbel|Abu Simbel]]» frå , den 1. mars 2008.*
Romarheimsfjorden

**Romarheimsfjorden** er ein fjord nord for Osterøy i Alver kommune i Vestland
. Den sørlege delen av fjorden er ein del av fjorden som tidlegare vart kalla Norefjorden, og som i dag er delt inn i Osterfjorden på nordvestsida av Osterøy og Indre Osterfjorden på nordaustsida. Sidan Romarheimsfjorden startar 3 km sørvest for Vassneset, som er det nordlegaste punktet på Osterøy, kan Indre Osterfjorden reknast som ein sidefjord av Romarheimsfjorden. 

Fjorden er 11 km lang og skiftar så namn til Mofjorden. Inkludert Mofjorden er han 18 km lang. Romarheimsfjorden har innløp like aust for Hokøyni og etter 3 km går Indre Osterfjorden søraustover. Rett nord for innløpet til Indre Osterfjorden, på nordvestsida av Romarheimsfjorden, ligg tettstaden Romarheim, som fjorden er kalla opp etter. 

Lenger nord ligg dei tre bygdene Nottveit, Mostraumsviki og Straume. Her går Mostraumen vidare til Mofjorden og inn til Mo
Mofjorden

**Mofjorden** er ein fjord i Modalen kommune i Vestland, og den inste delen av Romarheimsfjorden, som igjen høyrer til fjordsystemet rundt Osterøy. Fjorden er 6,5 km lang og strekkjer seg frå sørvest til nordaust. Mo, kommunesenteret i Modalen, ligg inst i fjorden. 

Fjorden har innløp ved Mostraumen i sør. Mostraumen er ein om lag 600 meter lang og smal kanal gjennom garden Bøen mellom Mofjorden og Romarheimsfjorden og er 50-60 meter på det smalaste. Fylkesveg 569 går på vestsida av fjorden, men bortsett frå garden Grønhaug like sør for Mo, er det ingen busetnader langs fjorden. Ved Mo munnar Moelva ut i fjorden.
Indre Osterfjorden

**Indre Osterfjorden** er ein del av fjordsystemet rundt Osterøya, og ligg på nordsida av øya. Fjorden ligg i Vaksdal kommune. Han strekkjer seg 7 km austover og skiftar namn til Eidsfjorden der fjorden snur nordaustover. Lengda av Indre Osterfjorden medrekna Eidsfjorden er 12 km. Om lag 2 km vest for innløpet til Eidsfjorden kjem Veafjorden opp frå sør. 

Fjorden har innløp i vest ved Vassneset, det nordlegaste punktet på Osterøy, og går først søraustover til Grøssvikvågen, ein 1,5 km lang våg ved Grøssviki. Frå her svingar fjorden nordaustover og så søraustover igjen rundt Sverrestuven, ein ås på 298 moh. Aust for Sverrestuven stikk neset Klubben sørover i fjorden, og her kjem Veafjorden opp frå sør. Fjorden held fram austover, forbi Kallandsklubben i sør til Bylgjaneset og Hesjedalsfossen der Eidsfjorden held fram vidare nordaustover til Eidslandet.
Eidsfjorden i Vaksdal

**Eidsfjorden** er ein fjordarm av Indre Osterfjorden i Vaksdal kommune. Han strekkjer seg 4,5 km nordaustover til Eidslandet, nordaust for Osterøy. 

Fjorden har innløp mellom Bylganeset i vest og Hesjedalsfossen i aust og har ingen andre busetnader langs fjorden enn Eidslandet i enden. Riksveg 569 går derimot langs heile austsida av fjorden.
Vikafjorden

**Vikafjorden** er namnet på fleire fjordar i Noreg:

* Vikafjorden ved Dønna i Nordland
* Vikafjorden i Åfjord, ein fjordarm av Linesfjorden i Sør-Trøndelag
* Vikafjorden i Vaksdal, ein fjordarm av Veafjorden i Hordaland. 
* Vikafjorden på Bømlo i Hordaland. 
* Vikafjorden er namnet på ei vik i Samsjøen i Ringerike i Buskerud.
Vikafjorden på Bømlo

**Vikafjorden** er ein liten fjord på vestsida av Bømlo i Vestland like nord for Espevær. Han strekkjer seg 2 km nordaustover på sørsida av Gissøya og inn til garden Vestre Vika. 

Fjorden har innløp mellom søre Gissøyskaget på Gissøya og Dyrneset på Bømlo. På austsida av Gissøya går søre Gissøysundet nordover til nordre Gissøysundet, som ligg på austsida av Nordra Gissøya. Inne i fjorden ligg Marlaukholmane.
Vikafjorden i Vaksdal

**Vikafjorden** er ein fjordarm av Veafjorden i Vaksdal kommune i Vestland. Han held fram som Bolstadfjorden og totalt har dei ei lengd på 16 km. Sjølve Vikafjorden har ei lengd på 4,5 km. 

Fjorden har innløp mellom Hyrni i nord og Solarås i sør ved Stamnes. Den ytste delen av fjorden heiter berre Sundet. Like innanfor Stamnes ligg Fethaugen og Vikafjorden må gjere ein 180º sving rundt dette neset. På andre sida av Fethaugen ligg bruket Vik, som har gjeve namn til fjorden. Litt lenger aust ligg Straume ved den smale Bolstadstraumen og på den andre sida startar Bolstadfjorden som går inn til Bolstadøyri. Ved Straume ligg òg steinalderbusetnaden Skipshelleren.
Bjørkebukk

**Bjørkebukk** er ein billeart i trebukkfamilien. Han finst vanleg nord i Eurasia frå Nordaust-Kina til Storbritannia. I Noreg finn ein arten overalt der det er skog.

## Levesett
Bjørkebukken lever i tilknyting til mange forskjellige slags lauvtre, i Noreg særleg bjørk og osp. Larvane lever under barken, helst på fuktig og svakt rotnande trevirke. Ein finn dei både i ståande og liggande stammer. Det tek mellom 1 og 3 år før dei forpuppar seg om våren. Tidleg på sommaren kjem dei vaksne billene fram. Desse er mest aktive om kvelden, og flyg stundom mot kunstig lys.

## Kjelder

*Norges biller
Trebukken tømmermann

**Tømmarmann** er ei bille i trebukkfamilien. Ho er med dei ekstremt lange antennene sine mellom dei mest karakteristiske artane i gruppa. Ein finn dei vanleg i barskogsområde i heile Europa og nordlege delar av Asia.

## Levesett
Tømmarmannen går først og fremst på furu, men ein finn dei òg på fleire andre bartre. Larvane lever under borken i dei nedre delane av stammer og stubbar, og øvst i røtene på daudt og ferskt trevirke. Dei gneg ut eit puppekammer ytst i veden eller i sjølve borken. Her overvintrar dei, før dei kjem ut mellom mai og juli ein gong.

## Kjelder

*Norges biller

## Bakgrunnsstoff
*
Bolstadfjorden

**Bolstadfjorden** er ein 12 km lang fjordarm av Veafjorden og ei fortsetjing av Vikafjorden i Vaksdal kommune i Vestland. Vikafjorden har innløp ved Stamnes og etter 4,5 km møter han Bolstadstraumen ved Straume, der Bolstadfjorden byrjar. 

Bolstadfjorden går først søraustover og ved Dalseid snur han nordaustover. Frå her og inn til Bolstadøyri i botn av fjorden går E16 mellom Bergen og Voss langs sørsida av fjorden. Ved Trollkona må fjorden gjere ein stor sving nordover og så sørover, før han held fram nordaustover igjen og inn til Bolstadøyri. Her munnar Bolstadelva ut i fjorden, som kjem frå Evangervatnet. 

Botn av Bolstadfjorden er så langt inn i landet fjordsystemet i Hordaland strekkjer seg om ein ser bort frå Hardangerfjorden. Frå her og kortaste veg ut til kysten via Veafjorden, Osterfjorden, Radfjorden og Hjeltefjorden til Fedje er lengda 93 km.
Mangersfjorden

**Mangersfjorden** er ein fjordarm av Hjeltefjorden i Alver kommune i Vestland. Han har ei lengd på 7,5 km og held fram som Radfjorden på andre sida av øya Bongno. 

Mangersfjorden har innløp mellom Eidsneset på Holsnøy i sør og Klubbsøyni ved øya Toska i nord. Halvvegs inn i fjorden ligg tettstaden Manger på nordsida av fjorden. Rett over fjorden ligg grenda Husebø. 

Den totale lengda til Mangersfjorden, Radsfjorden og den vesle Kvernafjorden lengst søraust, som er i same fjordsystem, er 21 km.
Kvernafjorden

**Kvernafjorden** er ein liten fjord nord for Flatøy i Alver kommune i Vestland, like vest for Knarvik. Fjorden ligg mellom Radfjorden, som er ein del av same fjordsystem, og Haglsundet, som går sørover til der Salhusfjorden møter Osterfjorden. Fjorden strekker seg 3,5 km nordvestover til ei linje mellom Radtangen på Radøy i nord og Skarpeneset i sør. Like aust for dette ligg Alverstraumen som går nordover til Alversund. 

E39 kryssar Haglsundet over den vel 600 meter lange Hagelsundbrua.
Fedjefjorden

**Fedjefjorden** er ein vid fjord mellom Fedje i vest og Fosnøyna i Austrheim i aust. Fjorden har ei lengd på om lag 12 km frå nordvest til søraust og held fram i søraust som Hjeltefjorden. I nord går Fensfjorden austover, medan Sognesjøen, den ytste delen av Sognefjorden, berre ligg 10 km lenger nord. Breidda på fjorden varierer mellom 3,5 km og 5 km. 

I tillegg til sjølve Fedje ligg det mange mindre øyar og holmar på nordsida av Fedje, mellom anna Innarsøyane og Holmengrå fyr som ligg lengst nord. Holmengrå har eit lite fyr og ein liten fyrbolig og er godt synleg frå store delar av Fedjefjorden med si karakteristiske form. 

Det går ferjesamband over fjorden frå Fedje til Sævrøy på austsida, ei strekning som er vêrhard. Både M/F «Fedjefjord», som vart sett i drift i 2001 og den gamle M/F «Fedje» var spesialbygde for å takle vêrtilhøva over fjorden, men Fedjefjord er både høgare og større enn den gamle og har derfor oftare problem med kraftig vind. M/F Fedje skal visstnok berre ha lagt til kai fire gonger på grunn av vêret i løpet av dei 33 åra ho gjekk. 

Heilt søraust i fjorden går Hoplandsosen innover til Lurefjorden og Seimsfjorden

## Galleri

Fil:Fedje - eastern side.JPG|Svaberg på austsida av Fedje ved Fedjefjorden. Utsyn sørover. 
Fil:Holmengrå2.JPG|Holmengrå ytst i Fedjefjorden med fyret og fyrboligen. 
Fil:Holmengrå.JPG|Holmengrå ytst i Fedjefjorden
Fil:Fedjefjorden in fair weather.JPG|Det er sjeldan å sjå Fedjefjorden så still som dette. Frå juli 2006. 
Fil:Sunset in Fedje.JPG|Solnedgang over Fedje i juli 2006. Rognsvågen, ein del av Fedjefjorden som ligg til høgre (aust) på bilete.
Lurefjorden

**Lurefjorden** er ein fjord i Nordhordland i kommunane Alver og Austrheim. Han strekkjer seg 16 km frå nordvest til søraust og endar i Seimsfjorden som strekkjer seg 5 km vidare sørover til Seim. 

Fjorden har heile fem innløp mellom dei mange øyane i Austrheim. Det største innløpet går inn Fosnstraumen frå Hoplandsosen og Fedjefjorden i nordvest. Lengst nord i fjorden ligg grenda Litlelindås. Øya Lygra, som fjorden er kalla opp etter, ligg på sørvestsida av fjorden, som her ligg heilt innanfor Lindås kommune. Lygra er lang og smal, om lag 5,5 km lang 700 meter på det breiaste. På austsida ligg grenda Kvalvågen og tettstaden Hundvin. 

Ved Kråketangen deler fjorden seg i to. Seimsfjorden held fram på vestsida, medan den særs smale Rydlandsvågen strekkjer seg 3,5 km søraustover på andre sida. Vågen er stort sett aldri meir enn 100 meter på det breiaste. 

Fjorden har ein spesiell topografi med grunn terskel på rundt 20 m og store område med djup fjord. Dette medfører lita utskifting av vatnet med havet utanfor og har gitt *[[Periphylla periphylla]]*, ei djupvassmanet, gode vilkår. Maneta har utkonkurrert det meste av anna liv i fjorden.

## Fotnotar
Seimsfjorden

**Seimsfjorden** er ein fjordarm av Lurefjorden i Alver kommune som strekkjer seg litt over 5 km søraustover til Seim. 

Fjorden har innløp ved neset Kråketangen, som ligg på austsida av fjorden. Fleire grender ligg på begge sider av fjorden, som Ramnberget, Mongstad (ikkje Mongstad litt lenger nord der oljeraffineriet ligg), Neset, Spurkeland og Skor.
Markkakkerlakk

**Markkakkerlakk** (*Ectobius lapponicus*) er den einaste kakkerlakkarten som finst naturleg i Noreg. Det er ein liten art som toler til dels særs mykje kaldare tilhøve enn det som er vanleg mellom kakerlakkar, og finst nord til Finnmark. Elles i verda finst han i mesteparten av Europa aust til Uralfjella, men berre heilt sør i Storbritannia.

## Kjenneteikn
Markkakkerlakken er ein liten art med lys brun farge og mørke teikningar på brystskjoldet. Desse er mørkast hjå hannen, kor dei gjerne er nesten heilt svarte. Andre kjønnsskilnadar omfattar delvis vengjereduksjon hjå hoa, og mørkare bein hjå hannen. nymfene er brune utan noka særleg til fargeteikningar eller mønster.

Ein skil markkakkerlakk frå tysk kakkerlakk på at sistnemnde har to langsgåande linjer over brystskjoldet sitt.

## Levesett
Markkakkerlakken trivst i mange ulike miljø, men finst oftast på engmark. Ein finn dei òg i hager og parkar, ved vegkantar og andre relativt opne område. Stundom finn ein han òg innandørs, der han kan bli til dels særs plagsam. Dette gjeld særleg i gammane til samane i Nord-Noreg.

Livssyklusen til markkakkerlakken går i Norge over to år. Hoa ber ein eggkapsel i eit par døger før ho legg han ned mellom blad og/eller gras. Neste vår klekkjer nymfene, eit stadium dei brukar eit år på. Som regel går dei gjennom 5-6 skalskifte på denne tida. Forsommaren om lag to år etter klekking vert dei kjønnsmogne.

Hannane hjå markkakkerlakken er særs aktive, og er ikkje så reint dårlege flygarar. Hoene sit oftast gøymd i vegetasjon.

## Kjelder
* Presentasjon i ''Norske Insekter''
Fensfjorden

**Fensfjorden** er ein fjord i Vestland. Fjorden har ei lengd på 30&nbsp;km søraustover til han deler seg i Masfjorden og Austfjorden. Medrekna heile Austfjorden, som er ei fortsetjing av Fensfjorden søraustover, er fjorden 50&nbsp;km lang. Fjorden ligg i kommunane Austrheim, Lindås, Gulen og Masfjorden.

Fensfjorden har innløp like vest for Holmengrå fyr mellom Rongevær i sør og holmane ytst i Gulen i nord. Like nord for desse holmane ligg Sognesjøen, den ytste delen av Sognefjorden. Vest for Rongevær ligg den nordlege delen av Fedjefjorden. 15&nbsp;km inn i fjorden ligg Mongstad og Statoil Mongstad på sørsida av fjorden. Det er derfor stor skipstrafikk i denne ytste delen av fjorden inn til oljeraffeneriet, som er den største hamana i landet i tonnasje med om lag 2100 skip i året og den nest største oljehamna i Nord-Europa. Her ligg òg tettstaden Fonnes. Lenger sør ligg Fonnebostsjøen, like nord for sjølve Lindås.

På nordsida av fjorden ligg Byrknesøyna og Sandøyna med grenda Sande ved fjorden. Litt lenger aust byrjar fastlandet og her ligg Sløvåg, der to tankar med olje og saltsyre eksploderte ved verksemda Vest Tank 24. mai 2007. Vidare søraustover ligg det fleire småøyar langs nordsida av fjorden, med mange sund og viker inn til fastlandet. Mellom øyane Raunøy og Kvamsøy stikk Masfjorden inn nordaustover. Austfjorden byrjar mellom Kvamsøy og Ådnøy. Her er også fjorden på sitt djupaste.

Fylkesveg 57 kryssar fjorden via ferjesambandet Leirvåg-Sløvåg-Skipavik. Skipavik ligg på Sandøyna, medan Leirvåg ligg like ved Mongstad.

Ved Fensfjorden finst sandstein frå devontida. Tilsvarande restar etter avsettingane i devontida finst òg i Solund, på Kvamhesten, Håsteinen og Hornelen. Til saman utgjer desse geologiske felta, devonfelta på Vestlandet, ein viktig del av norsk geologi.

## Fotnotar
Matresfjorden

:*For fjorden i [[Kvinnherad]] med liknande namn sjå [[Matersfjorden]]*. 

**Matresfjorden** er ein fjordarm av Masfjorden i Masfjorden kommune. Fjorden har ei lengd på 7 km og strekkjer seg austover inn til Matre. 

Fjorden har innløp mellom Saltneset på sørsida og Lauvvikneset på nordsida. Like nord for Lauvvikneset ligg Soleheimsøya i innløpet til Haugsværsfjorden, den andre fjordarmen til Masfjorden. Litt aust i fjorden stikk Krossneset og dannar Haukevika på nordsida. Rett sør for Krossneset ligg Kjølneset med Lysebugen på vestsida og den djupare Haugsdalsvågen på austsida. I botn av denne vågen ligg bruket Haugsdal. 

Litt lenger inn i fjorden ligg Terneset med Tersundet på nordsida. Matreselva munnar ut i fjorden ved Matre og rett utanfor Matre ligg Matresøyna.
Haugsværfjorden

**Haugsværfjorden** er ein fjordarm av Masfjorden i Masfjorden kommune. Han strekkjer seg 4,5 km nordaustover frå innløpet ved  Solheimsøyna ved Solheim på nordvestsida av fjorden. Grenda Haugsvær, som har gjeve namn til fjorden, ligg om lag halvvegs inn i fjorden på søraustsida og frå her strekkjer fjorden seg vidare 1,5 km inn til botn. 

E39 følgjer fjorden frå Haugsvær og inn til botn.
Austfjorden

:*For fjorden på Svalbard med same namn, sjå [[Austfjorden på Spitsbergen]].*

**Austfjorden** er ei fortsetjing av Fensfjorden i kommunane Masfjorden og Alver i Vestland fylke. Han har ei lengd på om lag 20 km og strekkjer seg søraustover. Eidatrædet rett nord for Ostereidet. Frå Ostereidet er det berre litt over 1,5 km over til Osterfjorden på andre sida. 

Austfjorden startar mellom Ådnøyni i sør og Kvamsøya i nord. Nord for Kvamsøya går Masfjorden nordover. Austfjorden har ein fjordarm kalla Hindnesfjorden, som går parallelt til Austfjorden, og som igjen har ein fjordarm kalla Dalafjorden. 

På nordsida av Austfjorden går det fleire djupe viker nordover. Den første av desse er den 2 km lange Mjangersvågen med Mjanger i botn. Dei to neste er Nordkvingevågen inn til Nordkvingo og Sørekvingevågen inn til Sørkvingo. Mellom desse to vågane ligg neset Melshovden. Litt lenger inn i fjorden ligg Kjekallevågen der det er bygd ei vegfylling og ei bru ytst i vågen langs fylkesveg 5434. Vest for Kjekallevågen ligg innløpet til Hindnesfjorden. Frå her strekkjer Austfjorden seg 6 km lenger søraustover, medan Hidnesfjorden går ytterlegare 2 km lenger inn.
Hindnesfjorden

**Hidnesfjorden** er ein fjordarm av Austfjorden i Alver kommune i Vestland. Han har ei lengd på 10 km og det meste av fjorden går parallelt til Austfjorden. 

Han har innløp mellom Hodnaneset i nord og Hosøyni i sør og går hovudsakleg frå nordvest til søraust. Innanfor Hodnaneset ligg Hodnaviki med tettstaden Myking i botn. Like søraust for Hosøyni ligg innløpet til Dalafjorden, ein fjordarm av Hidnesfjorden, som går rett sørover. Det ligg fleire gardar og grender langs begge sidene av fjorden, mellom anna Veland på austsida som er den største av desse. I dei indre delane av fjorden er vestsida forholdsvis bratt og stig nesten 350 meter rett opp. Inst i fjorden ligg Eidatrædet. Frå her er det berre 1,5 km sør til Ostereidet ved Osterfjorden.
Dalafjorden

**Dalafjorden** er ein fjordarm av Hindnesfjorden, som igjen er ein del av Austfjorden og Fensfjorden i Alver kommune i Vestland. Han har ei lengd på 5,5 km og går nesten parallelt til Hindnesfjorden og Austfjorden. 

Han har innløp mellom Oddane i aust og grenda Jordal i vest. Han går først rett sørover og ved grenda Hauge snur han søraustover. Frå her og inn til botn vert fjorden kalla Vågane. Den inste delen av fjorden heiter Æsevågen.
Ekspedisjonar til den internasjonale romstasjonen

Dette er ei liste over mannskap med lengre opphald om bord i Den internasjonale romstasjonen, også kalla ISS, International Space Station. Romfararar som berre vitja romstasjonen mellombels, er ikkje med på denne lista.
Nessefjorden

**Nessefjorden** er ein liten fjordarm av Sognesjøen og Sognefjorden på øya Sula i Solund kommune. 

Fjorden har innløp mellom Kråkeneset i aust og Åboreneset i vest og Fluskjera og Fluskjerholmen ligg midt i innløpet. Frå her strekkjer fjorden seg 6,5 km nordover. Nesøyna ligg på vestsida av den ytste delen av fjorden. Det ligg tre bruk inne i fjorden. Pollen ligg på vestsida, rett nord for Nesøyna. På austsida ligg Eidet ved søndre Eidsvågen. Ein kilometer lenger nord ligg nordre Eidsvågen på nordsida av Sula. Inst i fjorden ligg Nessevågen og Nessa, som har gjeve namn til fjorden.
Porcupine Tree

**Porcupine Tree** er eit engelsk band med opphav i Hemel Hempstead i Hertfordshire i England. Musikken deira er ein kombinasjon av rock, metall og alternativ. Frontfigur Steven Wilson kommenterte ein gong: «I like so many different types of things, and they all go into the melting pot, if you like, that produces the music of Porcupine Tree.»

Gjennom 90-talet var musikken mest psykedelisk, men også med element av elektronisk musikk, grunna at Steven Wilson og Richard Barbieri hadde ein stor fascinasjon for band som Tangerine Dream, Neu! og Can. 
Etter utgivinga *[[In Absentia]]* (2002), starta bandet å utforska tyngre musikk på platene, med inspirasjon frå blant anna Opeth.

Når dei speler konsertar nyttar Porcupine Tree ein storskjerm der dei prosjekterer video og bilder spesielt laga til den songen som blir spelt. Dette verkemiddelet tok dei i bruk under "In Absentia"-turneen, då dei starta å jobbe med den danske fotografen og filmlagaren Lasse Hoille. Dette blei raskt eit varemerke under konsertane til Porcupine Tree.

Sjølv om bandet har platekontrakt med Roadrunner og Atlantic, har dei også sitt eige plateselskap, Transmission. Dette stifta dei i 2003, og nyttar det til konsertutgivingar og begrensa utgåver, primært for fansen. Porcupine Tree har og ei offisiell vevside dedikert til deira plater, tilfang, osb, nemleg Burning Shed.

## Diskografi

Porcupine Tree har så langt gitt ut ni studioalbum.

### Studioalbum

* *On the Sunday of Life* (Juli 1991)
* *Up the Downstair* (Mai 1993)
* *The Sky Moves Sideways* (Februar 1995)
* *Signify* (September 1996)
* *Stupid Dream* (Mars 1999)
* *Lightbulb Sun* (Mai 2000)
* *In Absentia* (September 2002)
* *Deadwing* (Mars 2005)
* *Fear of a Blank Planet* (April 2007)
**The Incident* (2009)
* *Closure / Continuation* (2022)

## Kjelder

## Bakgrunnsstoff
* Porcupine Tree Official Website
* Porcupine Tree Magazine
* Porcupine Tree at last.fm
* Porcupine Tree at MySpace
* The Seaweed Farm - PT related news
Lifjorden

**Lifjorden** er namnet på fleire fjordar i Noreg: 

* Lifjorden i Vesterålen er ein fjordarm av Gavlfjorden i Øksnes og Sortland kommune. 
* Lifjorden i Hyllestad er ein fjordarm av Sognefjorden i Hyllestad kommune. 
* Lifjorden i Marker er eit vatn i Marker kommune.
Lifjorden i Hyllestad

**Lifjorden** er ein liten fjordarm på nordsida av Sognefjorden i Hyllestad kommune. Han har ei lengd på 6&nbsp;km frå nordvest til søraust.

Innløpet til fjorden ligg på sørsida heilt vest i fjorden. Her ligg Risnesøya midt i innløpet med dei to smale sunda Risnesstraumen på nordsida og Listraumen på austsida. Her ligg òg grenda Risnes. Fleire bruk ligg nordvest i fjorden. Desse er Hovland, Lundeland, Lekva og Øyjorda. Inst i fjorden ligg gardane Nybø, Indrefjorden og Sjøvollen. 

Lihesten ligg på nordvestsida av fjorden og stig forholdsvis bratt opp til ei høgd på 777 meter over havet ved Risnesnipa og til 714 meter over havet ved Gygrekjeften. På sørvestsida av fjorden ligg Sågneskollen på 516 meter over havet.
Gulafjorden

**Gulafjorden** er ein fjordarm av Sognesjøen og Sognefjorden i Gulen kommune med ei lengd på 22 km frå vest til botn av Austgulfjorden. 

Fjorden har innløp på sørsida av Hiserøyna og nordsida av Vassøyna går generelt austover. Delen av fjorden sør for Hiserøyna heiter Stemnebøosen. På austsida av Hiserøyna går Folefotsundet og Nyhammarsundet nordover til Sognesjøen. Rett aust for Folefotsundet ligg øya Fonna midt i fjorden og på nordsida her ligg tettstaden Eivindvik, kommunesenteret i Gulen, og Gulatinget. Rett aust for Fonna ligg Klokkeidneset på sørsida og her ligg innløpet til Eidsfjorden, som strekkjer seg 10 km rett sørover. 

Nord for Klokkeidneset ligg Guløya, og frå her og austover til Øskjeneset vert fjorden kalla Svadberghavet. Ved Øskjeneset deler Gulafjorden seg i to fjordarmar, Nordgulfjorden, som går nordover, og Austgulfjorden som går vidare austover. Innløpet til Austgulfjorden heiter Leversundet og over her kryssar riksveg 57 fjorden.

Det ligg fleire lakseoppdrettsanlegg i fjorden.
Eidsfjorden i Gulen

**Eidsfjorden** er ein fjordarm av Gulafjorden i Gulen kommune, på sørsida av Sognefjorden. Fjorden strekkjer seg 10 km rett sørover. 

Innløpet til fjorden ligg mellom Klokkeidneset og Glossvikneset. Dalsøyra ligg på austsida av fjorden eit lite stykke inn i fjorden. Vidare sørover i fjorden ligg det berre småbruk langs fjordsidene, som Grinde, Knarvik, Glenja og Høyvika. Eidsbotn ligg inst i fjorden ved grenda Eide. 

Fylkesveg 57 går langs austsida av fjorden og nesten heilt inst i fjorden kryssar Glenjevegen som går om lag 2 km nordover langs vestsida.
Straumsfjorden

**Straumsfjorden** eller **Straumfjorden** er namnet fleire fjordar i Noreg og eit vatn: 

## Straumsfjorden
* Straumsfjorden i Troms er ein fjordarm av Malangen i kommunane Tromsø og Balsfjord. 
* Straumsfjorden på Hitra, er ein fjord på Hitra i Sør-Trøndelag. Stundom òg kalla Straumfjorden. 
* Straumsfjorden i Solund er ein fjordarm av Sognesjøen og Sognefjorden i Solund. 
* Straumsfjorden i Aust-Agder er eit stort vatn i Valle og bygland. 

## Straumfjorden
* Straumfjorden i Nordreisa, ein fjorarm av Reisafjorden i Nordreisa kommune i Troms. 
* Straumfjorden i Bø, ein fjord i Bø kommune i Nordland
* Straumfjorden i Sortland, ein fjordarm av Eidsfjorden i Sortland i Nordland. 
* Straumfjorden i Steigen, ein fjordarm av Sagfjorden i Steigen i Nordland.
Straumsfjorden i Solund

**Straumsfjorden** er ein sidefjord til Sognesjøen og Sognefjorden i Solund kommune. Han ligg mellom øya Ytre Sula i aust og øygruppa Indrevær i vest. Fjorden har ei lengd på om lag 8 km og går frå sør til nord. 

Det sørlege innløpet til fjorden ligg mellom holmane Storoksen og Litloksen i aust og Krokøyna i vest. Den nordlege grensa går mellom Stornova i aust og Store Floskjeret i vest. På austsida ligg dei to grendene Kolgrov og Hjønnevåg.
Nordgulfjorden

**Nordgulfjorden** er ein fjordarm av Gulafjorden i Gulen kommune på sørsida av Sognefjorden. Han har ei lengd på 4 km og strekkjer seg frå sør til nord. 

Fjorden har innløp mellom Øskjeneset i aust og Bøneset i vest. To nes stikk ut i fjorden frå austsida, Mjåneset i sør og Skarpeneset lenger nord. Ved Skarpeneset er fjorden berre 50-60 meter brei. Nord for Skarpeneset vert fjorden kalla Nordgulvågen og her ligg bygda Nordgulen. 

Riksveg 57 går langs austsida av fjorden, medan fylkesveg 605 går på vestsida. 

Sør for Øskjeneset ligg innløpet til Austgulfjorden.
Austgulfjorden

**Austgulfjorden** er ein fjordarm av Gulafjorden i Gulen kommune på sør for Sognefjorden. Fjorden er om lag 8 km lang og strekkjer seg frå vest til aust. 

Fjorden har innløp sør for Øskjeneset. På nordsida av dette neset går Nordgulfjorden nordover. Rett aust for innløpet ligg neset Klubben og Livresundet. Over dette sundet kryssar riksveg 57 fjorden via Leversundbrua på 152 meter. Rett aust for Klubben ligg Hantveitneset på nordsida med Sommarlivika nord for neset. Her ligg òg garden Hantveit. På andre sida av fjorden ligg grenda Oppdalsøyra. Vidare innover i fjorden frå her vert fjordsidene stadig høgare og brattare. Inst i fjorden ligg grenda Austgulen og på nordsida her strekkjer Høgenipa seg opp til over 600 meter over havet. 

Fylkesveg 3 går langs heile sørsida av fjorden.
Saksedyr

**Saksedyr** (*Dermaptera*) er ein orden insekt som er lette å kjenna att på dei harde saksetrådene dei har på bakkroppen. Gruppa omfattar noko over 1 200 beskrivne artar som finst i heile verda, med flest artar i tropane.

## Kjenneteikn

Saksedyr er små til mellomstore insekt med *cerci* omdanna til store sklerotiserte «saksar». Desse er oftast størst hjå hannen. Dei har bitemunn og middels lange, trådforma antenner. Bakvengjene halvsirkelforma og membranøse, og vert falda saman sirleg under dei læraktige stumpane som er dei reduserte forvengjene. Somme artar er heilt vengjelause, medan andre er særs dyktige flygarar.

Ulike artar varierer i storleik. Dei minste vert ikkje stort større enn 7 millimeter, medan dei største kan bli så mykje som 5 centimeter.

## Levesett
Saksedyra er vanlege, men ikkje spesielt godt kjende. Dei fleste framstår som nattaktive altetarar som både et levande og daudt bytte. Halesaksa vert nytta i jakta, i tillegg til i forsvar mot predatorar, som del av paringsleiken og til å reinska kroppen for avfallsstoff.

Dei har ufullstendig forvandling og yngelpleie - hoa passar på egg og dei første nymfestadia.

## Systematikk
Ordenen vert delt inn i 10 familiar i tre underordenar. Grupper utan norske artar er markert med asterisk (*):

Orden **Saksedyr** - ***Dermaptera***

* Underorden Hemimerina*
** Familie Hemimeridae* 
* Underorden Arixeniina *
** Familie Arixeniidae * 
* Underorden Forficulina
** Overfamilie Pygidicranoidea *
*** Familie Pygidicranidae *
*** Familie Diplatyidae * 
** Overfamilie Anisolabidoidea *
*** Familie Anisolabididae *
*** Familie Labiduridae* (her finst det ein dansk art)
** Overfamilie Apachyoidea *
*** Familie Apachyidae *
Overfamilie Forficuloidea
*** Familie Dvergsaksedyr *Labiidae*
*** Familie Chelisochidae *
*** Familie Breifotsaksedyr - *Forficulidae*

## Kjelder

* Brusca & Brusca: *Invertebrates* Associates 2002
* Norges Insekter

## Bakgrunnsstoff
*
Bøfjorden

**Bøfjorden** er namnet på fleire fjordar i Noreg: 

* Bøfjorden på Nordmøre, ein fjordarm av Halsafjorden i Surnadal kommune. 
* Bøfjorden i Herøy, ein liten fjord i Herøy kommune på Sunnmøre. 
* Bøfjorden i Hyllestad, ein fjordarm av Sognefjorden i Hyllestad kommune.
Bøfjorden i Hyllestad

**Bøfjorden** er ein fjordarm på nordsida av Sognefjorden i Hyllestad kommune. Fjorden strekkjer seg 4 km rett nordover og er over 3 km brei ved innløpet. 

Fjorden har innløp mellom Kjekenest sør for Rysjedal og Stavsneset. Grenda Bø, som fjorden er kalla opp etter, ligg på vestsida av fjorden, nord for Tjømeneset, medan Heggebøen ligg tvers over fjorden på andre sida, nord for Gardsendneset. I botn av fjorden ligg bruka Indrebø og Leirvik. 

Riksveg 57 går inn og ut fjorden på begge sider.
Ikjefjordbrua

**Ikjefjordbrua** er ei betongbjelkebru på Fylkesveg 5586 i Høyanger kommune i Vestland fylke. Brua kryssar Ikjefjorden mellom Fureneset og Storeholmen. Brua er 340 meter lang og har hovudspenn 52,5 meter. Seglingshøgda er 18 meter, og brua har i alt 11 spenn. Ikjefjordbrua opna i 1977.

## Sjå også
* Bruer i Noreg
* Bruer i Noreg etter lengd

## Kjelder

* *Denne artikkelen bygger på «[[:nb:Ikjefjordbrua|Ikjefjordbrua]]» frå , den 2. mars 2008.*
Ikjefjorden

**Ikjefjorden** er ein fjordarm på sørsida av Sognefjorden i Høyanger kommune. Fjorden strekkjer seg 4,5 km søraustover frå innløpet.

Fjorden har innløp mellom Fureneset i vest og Massenesberget i aust. Ved Massenesberget ligg Storholmen og frå her og over til Fureneset går Ikjefjordbrua langs Fylkesveg 5586. Brua har ei lengd på 340 meter og ei seglingshøgd på 18 meter. Like innanfor innløpet ligg garden ytre Tredalen hundre meter opp i fjordsida. Indre Tredalen ligg nede ved fjorden litt lenger inn i fjorden. 

Inst i fjorden ligg bruka Ikjen, som fjorden er kalla opp etter, på vestsida og Øystrebø på austsida. Desse har vegløysing med ein arm av fylkesvegen langs vestsida av fjorden, medan austsida stort sett er urørt. Austsida er òg bratt med Blåfjellet som stig bratt opp til 638 meter over havet.
Vadheimsfjorden

**Vadheimsfjorden** er ein fjordarm på nordsida av Sognefjorden i Høyanger kommune. Han strekkjer seg 5,5 km innover til Vadheim i botn av fjorden. 

Fjorden har innløp mellom Afsnes i vest og Klevaldsneset i aust ved garden Klevald. Frå her går han rett nordover og om lag halvvegs, ved Floteneset, svingar han litt nordaustover, slik at ein ikkje kan sjå utgangen av fjorden frå Vadheim. 

E39 går langs vestsida i den indre delen av fjorden, inn til Vadheim og vidare nordover. Den 3,4 km lange Bogstunnelen går gjennom fjellet Fløyen langs den ytre delen av fjorden. Langs heile austsida av fjorden går Rv55, mellom anna gjennom den 1,6 km lange Vadheimstunnelen.

## Kjelder
Fuglsetfjorden

**Fuglsetfjorden** er ein fjordarm på sørsida av Sognefjorden i Høyanger kommune. Han strekkjer seg 8 km inn til bruket Førde i botn av fjorden. 

Fjorden har innløp mellom Krossen i vest og Eidesberget i aust ved foten av Seglet som stig bratt opp til 751 moh. Rett sør for Eidesberget går den vetle Eiesfjorden inn til Søreide. Fuglsetfjorden går vidare sørover mellom Kroppefjellet (679 moh) og Leirnesstøken (643 moh) som begge stupar ned i fjorden på kvar si side. Nedanfor Kroppefjellet på vestsida ligg bygda Bjordal. Rett sør for Bjordal ligg grendene Hest og Osland og her går det bru over fjorden med ei lengd på om lag 200 meter langs Fylkesveg 5586. Frå her går fjorden to km vidare sørover til Førde. 

Fv5586 går langs vestsida av fjorden frå Osland og nordover, medan Fylkesveg 5442 går langs heile austsida.
Fylkesveg 5600

**Fylkesveg 5600** i Vestland fylke er ein fylkesveg  mellom Vikøyri og Nese i Vik kommune.

Det er ikkje bygd veg mellom Nese og Ortnevik i Høyanger kommune, men på bestemde vekedagar er det båtsamband mellom Vik og Ortnevik som kan ta med bilar.

Fram til 2019 var vegen del av gamle Fylkesveg 92 i Sogn og Fjordane.

## Kommunar og knutepunkt

* Vikøyri
*Hamnen → kommunal veg Prestvegen til Prestberget og Klokkargarden
* Framfjordtunnelen (864 m)
*Ådlane → kommunal veg Holavegen til Holane og Flete
*Framfjord → kommunal veg Dalavegen til Dale og Le
*Frettheim → kommunal veg Åsevegen til Kjelven, Hallsete og Åse
*Nese
*Arnafjord kyrkje
*Endepunkt Arnafjord kai

## Kjelder

## Bakgrunnsstoff
Eiesfjorden

**Eiesfjorden** eller **Eidesfjorden** er ein liten fjordarm av Fuglsetfjorden på sørsida av Sognefjorden i Høyanger kommune. Han har ei lengd på 1,8&nbsp;km og går søraustover til Søreidet.

Fjorden har innløp mellom Kroppa i sør og Eidesberget i nord og er omgjeve av fjella Seglet (751 moh.) på nordsida og Kroppefjellet (686 moh.) på sørsida. Frå Søreidet kjem ei 150 meter lang elv frå Øystrebovatnet, som strekkjer seg 3,5&nbsp;km vidare innover og kan reknast som ei fortsetjing av Eiesfjorden.

Fv92 går langs dei indre delane av fjorden gjennom Søreidet.

## Referansar
Fylkesveg 5586

**Fylkesveg 5586** går mellom Ytre Oppedal i Gulen kommune og Hest i Høyanger kommune i Vestland fylke. Vegen er 30,3 km lang.

Fram til 2019 hadde vegen nemninga fylkesveg 8 i Sogn og Fjordane.

## Historikk
I 1930-åra hadde Høyanger kommune berre lokale grendevegar på sørsida av Sognefjorden. Etter at kommunane Kyrkjebø og Lavik var slått saman til Høyanger kommune 1963 fekk innbyggjarane i den tidlegare Lavik kommune ein mykje lengre veg til kommunesenteret enn før. Derfor blei det vedteke å byggja veg frå Ikjefjord til Svartemyr, med ferje vidare til Nordeide, saman med ein gjennomgåande veg for grendene i Høyanger sør for Sognefjorden.

Etter ein del diskusjonar om kvar vegen skulle gå blei han bygd ut i etappar. I 1970 blei 3,9 km gammal veg mellom Bjordal og Leirnes oppgradert, traséen Hest–Bjordal blei seinare del av Fv92. 1972 blei 3,5 km mellom Leirnes og Svartemyr teke i bruk saman med ferjesambandet Svartemyr-Nordeide, og same året vart vegen Vamråk–Mjølvik teken i bruk. På dette tidspunktet hadde Ikjefjord vegløysing til Oppedal ferjekai i Ytre Oppedal og ferjesambandet Lavik-Oppedal-Brekke.

Med åra etterpå vart fleire strekningar ferdigbygde: i 1976 Bjordal–Søreide, 1980 Mjølsvik–Ortnevik, og ferjesambandet Ortnevik-Nordeide opna i 1983. Det siste stykket, mellom Søreide og Vamråk blei teke i bruk 1985.

## Kommunar og knutepunkt

* Ytre Oppedal vegkryss
**→  Sognevegen til Oppedal ferjekai (10 m) og vidare mot Førde og Ålesund
**→  Sognevegen til  Instefjord og vidare mot Bergen
* Oppedal gravplass
*Indre Oppedal
 Indre Oppedal bru over Storelva (26 m)

*Ikjefjorden
*Fureneset vegkryss:
**Arm Ikjefjordvegen til Øystrebø (6,3 km)
***Trædal
*** Rambergtunnelen (380 m)
***Ikjen
***Endepunkt Øystrebø vegkryss
*Fureneset vegkryss
 Ikjefjordbrua over Ikjefjorden (340 m)
*Svartemyr vegkryss
**Arm til nedlagde Svartemyr ferjekai (0,2 km)
*Leirnes
*Osland
*Føsund
* Føsundbrua over Fuglsetfjorden (75 m)
*Endepunkt vegkryss  Hest
**→  Fjordsvegen til  Matre i Masfjorden
**→  Sørsidevegen til Ortnevik ferjekai
***→  Vik-Ortnevik-Måren-Nordeide-Høyanger, sjå Skyss
***→  Nordeide

## Kjelder

## Bakgrunnsstoff
Høyangsfjorden

**Høyangsfjorden** er ein fjordarm på nordsida av Sognefjorden i Høyanger kommune. Fjorden er 8 km lang og strekkjer seg hovudsakleg nordaustover og inn til sjølve Høyanger. 

Fjorden har innløp mellom Furenestet nedanfor Engelsbøfjellet i aust og Austreimneset ved bygda Austreim. Like aust for Austreim ligg ferjekaien Nordeide som er ein del av ferjesambandet Ortnevik-Måren-Nordeide med ferje til Måren litt aust for innløpet til Høyangsfjorden og til Ortnevik på sørsida av Sognefjorden. Like ved Nordeide ligg grenda Berge oppover i fjordsida. 

Bortsett frå Høyanger inst i fjorden er det få busetnader langs fjorden. Austsida av fjorden er stort sett heilt urørt og til tider særs bratt. Gråberget rett sør for Høyanger stig opp til 849 moh, medan Bugeheii på sørsida av fjorden er 728 moh. På vestsida ligg Langefjellet med ei høgd på 878 moh, men frå 700 meter og oppover er fjellet langt mindre bratt enn lenger nede. 

Riksveg 55 går langs heile vestsida av fjorden og gjennom dei to tunnelane Hovdetunnelen og Kvernhaugtunnelen. Hydro Aluminium Høyanger ligg inst i fjorden.
Lånefjorden

**Lånefjorden** er ein fjord på nordsida av Sognefjorden i Høyanger kommune. Han har ei lengd på 3 km og går nordaustover til Låne og inngangen til Lånedalen. 

Fjorden har innløp mellom Kollangsneset og Kongsneset. Bortsett frå Låne inst i fjorden ligg garden Bolstad like sørvest for Låne. Det går vegar på begge sider av fjorden, på austsida går Fylkesveg 55. Fylkesvegen fortset gjennom Høyangertunnelen til Høyanger frå vestsida like utom enden av
fjorden. 
Fjorden er omgjeve av høge fjell og særleg austsida er bratt. Her går fjordsida nesten rett opp til Skinnarnipi på 982 moh. På vestsida ligg fjellet Omnane. Denne sida er ikkje like bratt, men høgare med ei høgd på 1121 moh.

Langs austsida av fjorden mellom Kongsneset og Låne låg Kongsnes ferjekai, som vart erstatta av Høyangertunnelen i 1982.
Finnafjorden

**Finnafjorden** er ein fjordarm av Sognefjorden på sørsida av fjorden i Vik kommune. Han har ei lengd på 6 km og går generelt sørvestover. 

Fjorden har innløp mellom Eikeneset og Skjæret nedanfor Ytstestolen på Fagerdalsnipi. Fjorden er heilt utan vegsamband. Om lag 3 km inn i fjorden ligg garden Finnen, inst i fjorden ligg Finnabotnen. Ved Finnen smalnar fjorden inn til eit sund kalla Straumen med ei breidd på om lag 40 meter. Frå her går fjorden vidare sørvestover og nesten vestover til garden Finnabotnen og Botnadalen. 

Namnet har opphavleg vore usamansett, og tydinga er truleg *finne, villmark*. Det usamansette fjordnamnet finn vi i dag att i gardsnamna. Fjordnamnet har sidan fått tillagt endinga *-fjorden*. Sidene av fjorden er særs bratte og høge, opp til 1000 meter langs nesten heile fjorden. Av fjelltoppar rundt fjorden finn ein Skjemmedalsnipa (1069 moh), Åkrevikfjellet (1284 moh), Orren (1124 moh), Skrivareggi (1083 moh), Einebærfjellet (1212 moh) og Fagerdalsnipi (1245 moh)

## Kjelder
* Norske Gaardnavne
* IV Finne i ''Nynorskordboka''
Arnafjorden

**Arnafjorden** er ein fjordarm av Sognefjorden på sørsida av fjorden i Vik kommune. Han har ei lengd på 8,5 km og går generelt svakt sørvestover. Nesten inst i fjorden delar han seg i to greiner, Framfjorden og Indrefjorden. Den lengste fjordarmen av desse er Indrefjorden. 

Fjorden har innløp mellom Husstavenes i vest og Eitreneset i aust og ligg mellom fjella Fagerdalsnipi (1245 moh) og Jambueggi (1145 moh). Eit stykke inn i fjorden ligg grenda Nese på vestsida. Her stupar Breidfossen ned til fjorden. Like forbi Nese deler fjorden seg i Framfjorden og Indrefjorden. Framfjorden går inn til bygda Framfjord. Indrefjorden går inn til gardane Tenne, Frettheim og Åse. 

Fv92 går langs austsida av fjorden og rundt heile dei indre områda og opp til Nese på vestsida, der vegen endar.
Indrefjorden i Vik

**Indrefjorden** er ein fjordarm av Arnafjorden på sørsida av Sognefjorden i Vik kommune. Fjorden er 2 km lang og er den vestlege av dei to fjordarmane til Arnafjorden. Den austlege fjordarmen heiter Framfjorden. 

Fjorden har innløp mellom bygda Arnafjord i nord og Vabergane i sør. Gardane Åse, Frettheim og Tenne ligg inst i fjorden. Fv92 går langs heile fjorden opp til Arnafjord.
Esefjorden

**Esefjorden** er ein fjordarm av Sognefjorden på nordsida av fjorden i Sogndal kommune. Fjorden har ei lengd på 4 km og ligg ved sjølve tettstaden Balestrand. 

Fjorden har innløp mellom Munken i Balestrand i sør og garden Tjugum på nordsida. Frå her går fjorden nordvestover. Grenda Ese, som fjorden er kalla opp etter, ligg på sørsida om lag halvvegs inn i fjorden. Inst i fjorden ligg Esebotn. 

Dragsvik ligg like utanfor innløpet til fjorden og har ferjesamband til Hella og Vangsnes. 

Riksveg 55 går langs heile fjorden. 
## Bakgrunnsstoff
* Kart på Google Maps
Fjærlandsfjorden

**Fjærlandsfjorden** er ein 27 km lang fjordarm av Sognefjorden på nordsida av fjorden i Sogndal kommune som går inn til Fjærland

Fjorden har innløp mellom Veganeset ved Dragsvik i vest og Hella i aust. Mellom Dragsvik og Hella er det ferjesamband. Frå begge stader går det òg ferjer sør til Vangsnes. Om sommaren går det ferje innover Fjærlandsfjorden frå Balestrand.

Fire km inn i fjorden går Vetlefjorden nordover, medan Fjærlandsfjorden held fram nordaustover. Store delar av fjorden er utan vegsamband, men frå Raudboti og grenda Jordal på vestsida går det veg nordover. Litt lenger inn i fjorden ligg gardane Distad og Hatlestad på vestsida og Bjåstad og Berge på austsida. Riksveg 5 går mellom desse to gardane på austsida i ein opning mellom tunnelane Frudalstunnelen (6,7 km) som går vidare søraustover og den 2,6 km lange Bergstunnelen som går nordover til botn av fjorden. 

Bygda Mundal ligg 2 km frå botn av fjorden på vestsida. Inst i fjorden ligg Norsk bremuseum og Jostedalsbreen ligg 7 km lenger nord. 

## Bakgrunnsstoff
Vetlefjorden

**Vetlefjorden** er ein sidefjord til Fjærlandsfjorden på nordsida av Sognefjorden i Sogndal kommune. Fjorden strekkjer seg 6 km rett nordover til grenda Ulvastad i bygda Vetlefjorden. 

Fjorden har innløp mellom Kolven i sørvest og grenda Menes i nordaust. Like innanfor innløpet ligg grenda Farnes på vestsida og nord for Farnes går Sværafjorden nordaustover og inn til grenda Sværen. På vestsida av Sværafjorden ligg grenda Dale med hengedalen Dalsdalen. På nordsida av innløpet til Sværafjorden ligg grenda Torsnes. Fylkesveg 613 går langs heile vestsida av fjorden.

## Kjelder
Sumobryting

**Sumobryting** er ein kampsport frå Japan. Ein sumokamp går ut på å få motstandaren sin ut av balanse, slik at han er borti golvet med andre kroppsdelar enn føtene eller trakkar utanfor ringen som markerer kampområdet. Sumo har lange tradisjonar og er prega av ritual og seremoni. Utøvarane er ofte svært overvektige, slik at dei skal ha eit lågast mogleg tyngdepunkt og vera tunge å dra overende.

Dei to utøvarane vert kalla *[[rikishi]]* og er iført *[[mawashi]]*, eit klesplagg som er laga av eit ni meter langt tystykke, men som berre dekkjer underlivet. Før kampen tek til, helsar dei einannan ved å utføra nokre faste rørsler samstundes mot einannan. Sjølve kampen varer ofte berre nokre få sekund.

I Japan er sumobryting ein stor sport med mykje prestisje. Dei beste utøvarane er store stjerner.

I Noreg er sumobryting underlagt Norges Bryteforbund, men er lite utbreidd. Den fremste norske utøvaren har vore Hans Olaf Evensen Borg, som har fleire VM-medaljar.

## Kjelder
Sværafjorden

**Sværafjorden** er ein sidefjord til Vetlefjorden og Fjærlandsfjorden på nordsida av Sognefjorden i Sogndal kommune. Fjorden strekkjer seg 2,5 km nordvestover til Sværen. 

Fjorden har innløp mellom Farnes i sør og Torsnes i nord. Grenda Dale ligg på sørsida av fjorden og ein veg snor seg opp over fjordsida til Dalsdalen. Farnesholten på 870 moh. ligg på sørsida av fjorden, medan Blånipa på 1218 moh. ligg på nordsida. 

Fylkesveg 613 går langs heile fjorden.
Framfjorden

**Framfjorden** er ein fjordarm av Arnafjorden på sørsida av Sognefjorden i Vik kommune. Han har ei lengd på 1,5 km og strekkjer seg søraustover og inn til Framfjord inst i fjorden. Vest for Framfjorden går Indrefjorden sørvestover. 

Fjorden har innløp mellom Bugnaneset i nord og Vabergane i sør. Dalselvi munnar ut i fjorden ved botn Framfjord. Fv92 går langs heile fjorden.
Norafjorden

**Norafjorden** er ein fjordarm av Sognefjorden på nordsida av fjorden i Sogndal kommune. Fjorden strekkjer seg nordover til Sogndal, men vert ofte kalla Sogndalsfjorden forbi Nornessundet ved Nornes. Den totale lengda på fjorden inn til botn av Barsnesfjorden er 21 km. 

"Nor" kjem av gamalnorsk og har ingenting med himmelretning å gjere. Det tyder trongt sund, eller trong passasje og hentyder på at fjorden smalnar kraftig av i motsetning til hovudfjorden , og at det er fleire nes og tronge passasjar innover fjorden. Det tyder med andre ord den smale fjorden. 

Fjorden har innløp mellom Fiksnes vest for grenda Slinde i nord og Meisurneset i sør. Fjorden går først austover og snur først nordover etter Nornessundet. Søraust for Slinde ligg grenda Fimreite på sørsida av fjorden. Her fann det kjende vikingslaget som er kjent som slaget ved Fimreite stad. 

Riksveg 55 går på nordsida av fjorden. 

For informasjon om fjorden vidare innover, sjå Sogndalsfjorden.
Fylkesveg 7974

**Fylkesveg 7974** går mellom Suolodievvá og Hirsaluokká i Kautokeino kommune. Vegen er 4,5 km lang.

Fram til 2019 hadde vegen nemninga fylkesveg 1  i Finnmark.

## Kommunar og knutepunkt

## Kjelder


## Bakgrunnsstoff
Fylkesveg 2 i Finnmark

:*Sjå òg [[fylkesveg 2|fylkesveg 2 (fleirtyding)]].*
**Fylkesveg 2 i Finnmark** går mellom Goahtejávri (Kautokeino) og Ávži i Kautokeino kommune. Vegen er 10,8 km lang.

## Kommunar og knutepunkt

* Goahtejávri (Kautokeino)
*Endepunkt Ávži

## Bakgrunnsstoff
Fylkesveg 4 i Finnmark

:*Sjå òg [[fylkesveg 4|fylkesveg 4 (fleirtyding)]].*
**Fylkesveg 4 i Finnmark** går mellom tettstaden Kautokeino og Ákšomuotki i Kautokeino kommune. Vegen er 13 km lang.

## Kommunar og knutepunkt

* Kautokeino
*Kommunal veg frå Ákšomuotki til Biltaveaiguolbba (2 km)

## Bakgrunnsstoff
Fylkesveg 5 i Finnmark

:*Sjå òg [[fylkesveg 5|fylkesveg 5 (fleirtyding)]].*
**Fylkesveg 5 i Finnmark** går mellom Kautokeino og Govdavuohpenjárga i Kautokeino kommune. Vegen er 5,5 km lang.

## Kommunar og knutepunkt

* Kautokeino
* Govdavuohpenjárga

## Bakgrunnsstoff
Fylkesveg 6 i Finnmark

:*Sjå òg [[fylkesveg 6|fylkesveg 6 (fleirtyding)]].*
**Fylkesveg 6 i Finnmark** går mellom Kautokeino og Čunovuohppi i Kautokeino kommune. Vegen er 10,2 km lang.

## Kommunar og knutepunkt

* Kautokeino
*Kommunal veg frå Čunovuohppi til Bidjovagge gruver (32,6 km)

## Bakgrunnsstoff
Owairaka

**Owairaka** er ein forstad til Auckland City på New Zealand, og høyrer inn under administrasjonsområdet til byrådet i Auckland.

Ved folketeljinga i 2006 hadde Owairaka eit folketal på 6795.

## Referansar
Fylkesveg 30 i Finnmark

:*Sjå òg [[fylkesveg 30 (fleirtyding)]].*
**Fylkesveg 30 i Finnmark** går mellom Tangen bru og Gargia fjellstue i Alta kommune. Vegen er 16,1 km lang.

## Kommunar og knutepunkt

* Tangen bru
* Tangen bru (ca. 120 m)
*Endepunkt Gargia fjellstue

## Bakgrunnsstoff